Тұқым сепкіш

Тұқым сепкіш () — ауыл шаруашылығы дақылдарының ағаш бұта және екпе шөп тұқымын топыраққа қажетті тереңдікке сіңіретін, егістікке минералды тыңайтқыштар шашатын машина. Тұқым себу агротехникасына байланыты жай қатарлы, жаппай қатарлы, тар және кең қатарлы, суыртпақтап, шаршы ұялап тұқым шашатын сеялкалар бар. Елімізде астық, бұршақ, майлы өсімдіктер т.б дақылдардың тұқымын  қатарлап себетін универсальді және қызылша, жүгері, мақтаның тұқымдарын себетін арнайы сеялкалар шығарылады. КСРО-да құрылысы күрделі астық сеялкасы СУТ-47, СЛН-48 және СЗЛ-3,6 дәнді-дақылдар мен зығыр тұқымын себетін СУЛ-48, СЛН-48, СЗЛ-3,6 маркалы сеялкалар  пайдалынылады. Сеялканың негізгі жұмыс органы-тұқым себетін аппарат,тұқым өтетін жол,шүмек. Әрбір сеялкада  тұқым салатын 1-2  жәшік, минелалды тыңайтқыштар шашатын аппарат және жәшіктегі тұқымды тұқым себетін аппаратқа біркелкі түсіріп тұратын араластырғыш болады. Сеялканың тракторға тіркелетін және аспалы түрлері бар.
Қазақ Совет Энциклопедиясы, 1997 ж. 4-том	

 Дереккөздер